EkBass/fiwiki-20250220-pages-articles huggingface dataset:
Matt McGrath

Matthew John ”Matt” McGrath (28. joulukuuta 1875 Nenagh, Tipperaryn kreivikunta, Irlanti – 29. tammikuuta 1941 New York, Yhdysvallat) oli irlantilaissyntyinen yhdysvaltalainen poliisi, moukarinheittäjä ja olympiavoittaja. McGrath voitti viimeisen olympiamitalinsa 48-vuotiaana, ja hän on vanhin olympialaisten yleisurheilumitalisti. McGrath voitti seitsemän Yhdysvaltain-mestaruutta sekä moukarin- että painonheitossa. == Muutto Yhdysvaltoihin == McGrath syntyi Irlannissa ja muutti Yhdysvaltoihin teini- ikäisenä 1890-luvulla. Hän liittyi 1902 New Yorkin poliisiin ja sai vuonna 1905 urhoollisuusmitalin pelastettuaan itsemurhaa yrittäneen henkilön Harlemjoesta. == Urheilu-ura == McGrath nousi maailman huipulle moukarinheitossa vasta 27-vuotiaana. Ensimmäisen maailmanennätyksensä hän heitti vuonna 1907. Tulos oli 52,90 metriä. Hän sai pitää ennätystä muutaman kuukauden, kunnes John Flanagan vei sen takaisin itselleen. Ensimmäisen Yhdysvaltain mestaruutensa hän voitti vuonna 1908. Sen ansiosta hän pääsi edustamaan Yhdysvaltoja myös vuoden 1908 olympialaisiin, joissa hän sijoittui hopealle tuloksella 51,18 metriä. thumb|McGrath vuoden 1912 olympialaisissa. McGrath voitti toisen Yhdysvaltain-mestaruutensa 1910 ja heitti lokakuussa 1911 maailmanmennätyksen 57,10 metriä. Vuonna 1912 McGrath voitti jälleen Yhdysvaltain-mestaruuden ja pääsi edustamaan Yhdysvaltoja vuoden 1912 olympialaisiin. Tukholmassa hän oli moukarinheitossa ylivoimainen. Hänen voittotuloksensa oli 54,74 metriä, joka säilyi olympiaennätyksenä 24 vuoden ajan. Hänen kuudesta heitostaan lyhin oli noin 4,5 metriä pidempi kuin hopeamitalistin pisin heitto. Voittotulos rikkoi Flanaganin neljä vuotta vanhan olympiaennätyksen 2,82 metrillä. McGrath kilpaili myös olympialaisissa 1920. Niissä hän loukkasi kuitenkin polvensa toisessa heitossa eikä pystynyt enää jatkamaan. Hän sijoittui lopputuloksissa viidenneksi. Mitaleille McGrath palasi vuoden 1924 olympialaisissa, kun hän sijoittui hopealle. McGrath oli tuolloin jo 48-vuotias, ja hän oli edelleen vuonna 2016 olympiahistorian vanhin yleisurheilumitalisti. McGrath nousi moukarinheiton huipulle myöhään, mutta hän säilyi aivan maailman kärjessä 50-vuotiaaksi asti. Seitsemännen Yhdysvaltain-mestaruuteensa hän voitti vuonna 1926, ja hän oli edelleen maailmanlistan kymmenen parhaan joukossa vuonna 1928. Moukarin lisäksi McGrath kilpaili painonheitossa, jossa hän voitti seitsemän Yhdysvaltain-mestaruutta. ==Lähteet== == Aiheesta muualla == Luokka:Yhdysvaltalaiset moukarinheittäjät Luokka:Yhdysvaltalaiset olympiavoittajat Luokka:Vuonna 1875 syntyneet Luokka:Vuonna 1941 kuolleet
Sweatmaster

Sweatmaster oli turkulainen garage rock -yhtye. Yhtye on kiertänyt Suomen lisäksi myös muun muassa Saksassa, Hollannissa, Belgiassa, Englannissa, Ruotsissa, Tanskassa, Norjassa, Espanjassa, Sveitsissä, Ranskassa ja Venäjällähttp://www.sweatmaster.net/gigs . Sweatmasterin musiikillisena esikuvana voidaan pitää muun muassa Roky Ericksonia. Helsingin Sanomien arvostelussa todettiin myös, että yhtye "vaalii MC5:n, The Stoogesin, Led Zeppelinin ja Black Sabbathin perinteitä"HS 11.5.2007: Sweatmaster: Animal - pelkistetysti, tiukasti ja ilmavasti (viitattu 14.12.2007). Yhtye on ollut erityisesti suomalaisten rock-kriitikkojen suosiossa, ja kolme yhtyeen albumia on valittu vuoden parhaaksi kotimaiseksi rockalbumiksi vuosina 2002http://www.mesta.net/musa/uutiset/?aid=5936 , 2005http://www.mesta.net/musa/uutiset/?aid=11043 ja 2007Yle 12.12.2007: Soundin ja Suen kriitikot valitsivat vuoden levyt (viitattu 14.12.2007). Sweatmaster on nauttinut myös albumien myyntilistamenestyksestä Suomessa debyyttialbumia lukuun ottamatta. Yhtye kertoi 13. huhtikuuta 2011 verkkosivuillaan lopettavansa uransa vuoden 2011 esiintymisten jälkeen. == Jäsenet == * Sasu Mykkänen – laulu, basso * Mikko Luukko – kitara * Matti Kallio – rummut == Diskografia == === Studioalbumit === * * * * === EP:t === * === Mini-CD:t === * === 7":t === * * * * * * * * * === CD-Singlet === * Single nousi Suomen singlelistalle sijalle 17, ja oli listalla viikon. === CDr === * == Lähteet == ==Aiheesta muualla== * Sweatmasterin viralliset sivut * * Luokka:Suomalaiset garage rock -yhtyeet
Klavinetti

Klavinetti on kosketinsoitin, jonka suunnitteli saksalainen Ernst Zacharias 1960-luvun puolivälissä. Hän patentoi keksintönsä vuonna 1966. Periaatteessa klavinetti on sähköisesti vahvistettu klavikordi. Ääni tuotetaan pitkälti samalla lailla kuin sähkökitaralla. Klavinetin kirkas staccatomainen soundi on erityisen käytetty funk- ja rockmusiikissa. Tunnetuin klavinettien valmistaja lienee Hohner. Tunnetuimmat Hohnerin Clavinet-mallit ovat I, II, L, C, D6 ja E7. Useimmat mallit ovat viisioktaavisia (60 kosketinta). Kutakin kosketinta kohden on yksi kieli, ääniala ulottuu F1:sta E6:een. Hohner Clavinet D6:n soundi tuli suurelle yleisölle tutuksi Stevie Wonderin kappaleen ”Superstition” myötä. ==Klavinetin tekniikka== Kuhunkin koskettimeen on kiinnitetty pieni kumivasara. Kosketinta painettaessa kumivasara koskettaa kieltä. Kun kosketin vapautetaan, kielen päässä oleva kangaspala laskeutuu kielen päälle lopettaen kielen värähtelemisen. Useimmissa malleissa on kaksi äänikelaa kullekin kielelle, toiset kielten yläpuolella ja toiset alapuolella. Soittimessa olevan kytkimen avulla soittaja voi valita, kumpia mikrofoneja haluaa käyttää. Clavinet I- ja II-malleja vaivanneet äänen kierto-ongelmat poistuivat D6-mallin myötä, joka julkaistiin vuonna 1971. D6-mallissa oli 15 eri filtteriasetusta, neljä mikrofonien asetusta ja demppaustoiminto kielille. ==Tunnettuja klavinetin soittajia== * Stevie Wonder * Led Zeppelin * Billy Preston * Dr. Emmett * Herbie Hancock ==Muita Hohnerin tuotteita== * Cembalet * Pianet ==Aiheesta muualla== Luokka:Kosketinsoittimet
Omanin sulttaanin hymni

Našid al-salam al-sultani on Omanin sulttaanikunnan kansallislaulu. Se otettiin käyttöön 1970 ja sitä muokattiin 1996. ==Arabiankielinen teksti== يا ربنا احفظ لنا جلالة السلطان والشعب بالأوطان بالعز والإيمان وليدم مؤيدا عاهلا ممجدا بالنفوس يفتدى وليدم مؤيدا عاهلا ممجدا بالنفوس يفتدى يا عمان نحن من عهد النبي أوفياء من كرام العرب أبشري قابوس جاء فلتباركه السماء واسعدي والتقيه بالدعاء ==Transkriptio arabiasta== :Yā Rabbanā, iḥfaẓ lanā jalālata-l-sulṭān :wal- ša‘ba bil-awṭān :bil-‘izzi wal-īmān! :Wal-yadum mu’ayyadā, :‘āhilan mumajjadā, :bil-nufūsi yuftadā. :Wal-yadum mu’ayyadā, :‘āhilan mumajjadā, :bil-nufūsi yuftadā. :Yā ‘Umān, naḥnu min ‘ahdi-l-nabī :awfiyā’ min kirāmi-l-‘arabi. :Abširī, Qābūs jā’, :fal-tubārikhu-l-samā’, :wa-s‘adī wa-ltaqīh bil-du‘ā’! ==Käännös== :Oi Herramme, säilytä hänen majesteettinsa sulttaani :sekä maamme kansa :voimassa ja uskossa! :Pysyköön hän tuettuna, :hallitsijana kunnioitettuna, :hengellämme lunastettuna. :Pysyköön hän tuettuna, :hallitsijana kunnioitettuna, :hengellämme lunastettuna. :Oi Oman, me profeetan ajoista alkaen :olemme olleet uskollisia jaloimmista arabeista. :Iloitse, Qabus on tullut, :siunatkoon häntä taivas, :ja riemuitse ja muista häntä rukouksin! ==Aiheesta muualla== Kuuntele Omanin kansallislaulu (MIDI- tiedosto) Luokka:Kansallislaulut Luokka:Oman
Romano Prodi

Romano Prodi (s. 9. elokuuta 1939 Scandiano) on italialainen poliitikko, joka toimi Italian pääministerinä vuosina 1996–1998 ja 2006–2008. Prodi palveli Euroopan komission puheenjohtajana 1999–2004. == Perhe ja koulutus == Romano Prodi suoritti vuonna 1961 oikeustieteen tutkinnon Milanon katolisessa yliopistossa. Hänen lopputyönsä käsitteli protektionismia Italian teollisuuden kehityksessä. Prodi jatkoi opintojaan Milanon ja Bolognan yliopistoissa sekä London School of Economicsissa. Akateemisen uransa Prodi aloitti Bolognan yliopiston valtiotieteen laitoksella toimialan taloustieteen ja teollisuuspolitiikan alalla assistentin tehtävissä vuonna 1963. Apulaisprofessoriksi hänet nimitettiin vuonna 1966, minkä jälkeen Prodi hoiti professorin tehtäviä vuosina 1971–1999. Prodi on toiminut myös vierailevana professorina Harvardin yliopistossa ja Stanfordin tutkimuslaitoksella. Naimisiin Prodi meni Flavia Franzonin kanssa vuonna 1969. Heillä on kaksi poikaa, Giorgio ja Antonio. == Poliittinen ura == Prodi johti keskustavasemmistolaisen Oliivipuukoalition, jonka perustajiin hän kuului, voittoon huhtikuussa 1996 ja oli vuosina 1996–1998 Italian pääministeri. Prodin hallitus sai maan talouden sellaiseen kuntoon, että Italia pääsi mukaan talous- ja rahaliiton EMU:n kolmanteen vaiheeseen ensimmäisten joukossa. Vähemmistöhallitus kaatui kommunistien vedettyä siltä tukensa. Euroopan komission johdossa Prodi oli vuosina 1999–2004. Hänet valittiin palauttamaan skandaaleissa tahriintunut komission maine. Nimityksen takana oli Saksan liittokansleri Gerhard Schröder, mutta Prodi sai yksimielisen tuen. Euroopan komission toimikauden lähestyttyä loppuaan Prodi vaati keskusta-vasemmistoa yhdistymään taakseen "maan maineen pilanneen" ja "vastuutonta talouspolitiikkaa" harjoittavan Silvio Berlusconin syrjäyttämiseksi. Riitelyn vuoksi hajonnut Oliivipuukoalitio koottiin uudelleen.http://www.turunsanomat.fi/ulkomaat/?ts=1,3:1003:0:0,4:3:0:1:2004-09-25,104:3:254191,1:0:0:0:0:0: Huhtikuussa 2006 oppositiojohtaja Prodi haastoi pääministeri Silvio Berlusconin Italian parlamenttivaaleissa. Tasaväkinen vaali päättyi lopulta Prodin niukkaan voittoon. Prodin toinen hallitus istui yhdeksän kuukautta ennen kaatumista ulkopoliittisista kiistoista johtuen. Presidentti Giorgio Napolitano nimitti hänet kuitenkin muodostamaan hallituksen uudelleen. Prodin hallitus rakoili toisen kerran kun oikeusministeri Clemente Mastella erosi korruptioepäilyjen vuoksi. Tämän jälkeen Mastella ilmoitti, että hänen puolueensa äänestää hallitusta vastaan. Prodi mittautti hallituksensa luottamusta parlamentin molemmissa kamareissa ja voitti selvästi 23. tammikuuta 2008 alahuoneen äänestyksen, mutta hävisi ylähuoneen äänestyksen äänin 156–161 seuraavana päivänä ja jätti eropyyntönsä presidentti Napolitanolle. ==Lähteet== ==Aiheesta muualla== * Prodin virallinen kotisivu * Puheenjohtaja Prodin arkistoitu kotisivu * Puheenjohtajan ansioluettelo Luokka:Euroopan komission puheenjohtajat Luokka:Eurooppa-neuvoston puheenjohtajat Luokka:Italialaiset EU-komissaarit Luokka:Italian pääministerit Luokka:Vuonna 1939 syntyneet Luokka:Elävät henkilöt
Alla Pugatšova

Alla Borisovna Pugatšova (, s. 15. huhtikuuta 1949 Moskova, Neuvostoliitto) on venäläinen poplaulaja. Hän on kaupallisesti menestynein neuvostoliittolainen ja venäläinen laulaja. Vuonna 1991 hänelle myönnettiin korkein Neuvostoliitossa esiintyvälle taiteilijalle myönnettävä palkinto, Neuvostoliiton kansantaiteilijan arvonimi (Народный артист СССР). Vuonna 2022 hän asettui ensimmäisenä laajan yleisön tuntemana taiteilijana vastustamaan Venäjän hyökkäystä Ukrainaan. BBC valitsi Pugatsovan vuonna 2022 sadan vaikutusvaltaisen ja innostavan naisen listalle 100 Women. ==Ura== Pugatšova aloitti laulajanuransa jo pikkutyttönä, ja vuonna 1965 ilmestyi hänen ensimmäinen laulunsa "Robot". 1960- ja 1970-luvulla hän kierteli maata viihdelaulajana ja esiintyi myös elokuvissa. Suureen suosioon hän nousi 1970-luvun loppupuolella kappaleellaan "Harlekiini" ja esiinnyttyään Cannesin laulufestivaaleilla. 1980-luvun alussa hän levytti suuren menestysiskelmän "Miljoona ruusua" (Million alyh roz). Vuonna 1985 julkaistiin Ruotsissa Pugatšovan englanninkielinen albumi Watch Out, jonka julkaisi levy-yhtiö Melodija Neuvostoliitossa nimellä Alla Pugacheva in Stockholm. Neuvostoliiton hajoamisen jälkeen Pugatšova muun muassa perusti omaa nimeään kantavan lehden, hajusteen ja kenkämerkin. Hän sai valtionjohdolta useita tunnustuksia. Vuonna 1997 hän edusti Venäjää Eurovision laulukilpailussa kappaleella "Primadonna" ja sijoittui sijalle 15. Viime aikoina Pugatšova on johtanut kotimaassaan Idols-kilpailua muistuttavaa television Fabrika zvjozd ('tähtitehdas') -kykyjenetsintäkilpailua. Hän on myös ollut vahvasti esillä lööpeissä ja juorulehtien sivuilla. ==Yksityiselämä== Pugatšovan äiti on Zinaida Аrhipovna Odegova, isä Boris Mihailovitš Pugatšov. Hänellä on tytär, myös tunnettu viihdetaiteilija Kristina Edmundovna Orbakaite (s. 25. toukokuuta 1971) ja tällä lapset Nikita (s. 21. toukokuuta 1991), Deni (s. 10. toukokuuta 1998) ja Klavdia (s. 30 maaliskuuta 2012). Pugatšova on ollut naimisissa viidesti, 1969–1973 Mykolas Orbakasin kanssa, 1976–1980 Aleksander Stefanivitšin kanssa, 1985–1993 Jevgeni Boldinin kanssa, 1994–2005 Filipp Kirkorovin kanssa ja (2011–) Maksim Galkinin kanssa. Galkinilla ja Pugatšovalla on kaksoset, poika ja tyttö, jotka synnytti sijaissynnyttäjä vuonna 2013. ==Lähteet== ==Aiheesta muualla== * * Virallinen sivusto Luokka:Neuvostoliittolaiset laulajat Luokka:Venäläiset poplaulajat Luokka:Venäjän euroviisuedustajat Luokka:Vuonna 1949 syntyneet Luokka:Elävät henkilöt Luokka:Vuoden 1997 euroviisuedustajat Luokka:Seulonnan keskeiset artikkelit
Himno Istmeño

Himno Istmeño ("Kannaksen hymni") on Panaman kansallislaulu. Laulun on säveltänyt Santos Jorge ja sen on sanoittanut Jerónimo de la Ossa. == Espanjalainen teksti == ;Kertosäe: :Alcanzamos por fin la victoria :En el campo feliz de la unión; :Con ardientes fulgores de gloria :Se ilumina la nueva nación. ;Säkeistöt: :Es preciso cubrir con un velo :Del pasado el calvario y la cruz; :Y que adorne el azul de tu cielo :De concordia la espléndida luz. :El progreso acaricia tus lares. :Al compás de sublime canción, :Ves rugir a tus pies ambos mares :Que dan rumbo a tu noble misión. :(Kertosäe) :En tu suelo cubierto de flores :A los besos del tibio terral, :Terminaron guerreros fragores; :Sólo reina el amor fraternal. :Adelante la pica y la pala, :Al trabajo sin más dilación, :Y seremos así prez y gala :De este mundo feraz de Colón. :(Kertosäe) == Käännös == ;Kertosäe: :Vihdoinkin olemme saavuttaneet voiton :yksimielisyyden onnellisella taistelukentällä; :Säkenöivä loisto :valaisee uutta kansakuntaa. ;Säkeistöt: :On tarpeen peittää verholla :menneisyyden Golgata ja risti; :Koristakoon taivaasi sineä nyt :yksimielisyyden ihmeellinen valo. :Edistys koskettaa hellästi kotikontujasi. :Ylevän laulun kaikuessa :näet kummankin valtameren huuhtovan jalkojasi :osoittaen sinulle jalon tehtäväsi suunnan. :(Kertosäe) :Sinun kukkien peittämästä maastasi, :jota maaperän lämpö suutelee, :on sotahuuto kadonnut, :nyt hallitsee vain veljellinen rakkaus. :Rientäkää eteenpäin, lapioin ja hakuin varustettuina, :työhön, ilman lisäviivytystä, :ja meistä tulee tämän Kolumbuksen hedelmällisen maan :maine ja koristus. :(Kertosäe) == Aiheesta muualla == * Kuuntele kansallislaulu Luokka:Kansallislaulut Luokka:Panaman kansallissymbolit
L’Aube Nouvelle

L’Aube Nouvelle (”Uusi aamunkoitto”) on Beninin kansallislaulu. Laulun on säveltänyt ja sanoittanut Gilbert Jean Dagnon. Se otettiin kansallislauluksi maan itsenäistyessä 1960. Vuonna 1975 laulun sanoja muutettiin, koska valtion alkuperäinen nimi muuttui Dahomeyn tasavallasta Beniniksi, minkä seurauksena uusi kaksitavuinen nimi täytyi sovittaa uudelleen kolmitavuisen tilalle. ==Ranskalaiset sanat== Jadis à son appel, nos aïeux sans faiblesse Ont su avec courage, ardeur, pleins d’allégresse Livrer au prix du sang des combat éclatants. Accourez vous aussi, bâtisseurs du présent, Plus forts dans l’unité, chaqu’jour à la tâche, Pour la postérité, construisez sans relâche. CHORUS Enfants du Bénin, debout! La liberté d’un cri sonore Chante aux premiers feux de l’aurore; Enfants du Bénin, debout! Quand partout souffle un vent de colère et de haine. Béninois, sois fier, et d’une âme sereine, Confiant dans l’avenir, regarde ton drapeau! Dans le vert tu liras l’espor du renouveau, De tes aïeux le rouge évoque le courage; Des plus riches trésors le jaune est le présage. CHORUS Tes monts ensoleillés, tes palmiers, ta verdure, Cher Bénin, partout font ta vive parure. Ton sol offre à chacun la richesse des fruits. Bénin, désormais que tes fils tous unis D’un fraternel élan partagent l’espérance De te voir à jamais heureux dans l’abondance. CHORUS ===Englantilainen käännös=== Formerly, at her call, our ancestors Knew how to engage in mighty battles With strength, courage, ardour, and full of joy, but at the price of blood. Builders of present, you too, join forces Each day for the task stronger in unity. Build without ceasing for posterity. CHORUS Children of Benin, arise! The resounding cry of freedom Is heard at the first light of dawn, Children of Benin, arise! When all around there blows a wind of anger and hate: Citizen of Benin be proud, and in a calm spirit Trusting in the future, behold your flag! In the green you read hope of spring; The red signifies the courage of your ancestors; The yellow fortells the greatest treasures. CHORUS Beloved Benin, your sunny mountains, palm trees, and green pastures Show everywhere your brightness; Your soil offers everyone the richest fruits. Benin, from henceforth your sons are united With one brotherly spirit sharing the hope of seeing you Enjoy abundance and happiness forever. CHORUS ==Lähteet== Luokka:Kansallislaulut Luokka:Beninin musiikki
Biladi, Biladi, Biladi

Biladi, biladi, biladi (arabiaksi بلادي، بلادي، بلادي ) ("Isänmaani, isänmaani, isänmaani") on Egyptin kansallislaulu. Sen on säveltänyt ja sanoittanut Sayed Darwish. Laulu otettiin käyttöön 1979. ==Sanat arabiaksi== بلادي، بلادي، بلادي لك حبي وفؤادي بلادي، بلادي، بلادي لك حبي و فؤادي مصر يا أم البلاد أنت غايتي والمراد و على كل العباد كم لنيلك من أياد مصر أنت أغلى درة فوق جبين الدهر درة يا بلادي عيشي حرّة واسلمي رغم الأعاد بلادى، بلادى، بلادى لك حبي و فؤادي ==Translitteraatio== :Kertosäe: :Bilādī, bilādī, bilādī :Laki ḥubbī wa-fuʾādī :Bilādī, bilādī, bilādī :Laki ḥubbī wa-fuʾādī :Miṣr yā umma l-bilād :ʾAnta ġāytī wa-l-murād :Wa ʿalā kulli l-ʿibād :Kam li-Nīlik min ʾāyādi :Miṣr ʾanta ʾaġlā durra :Fawq ǧabīn ad-dahr durra :Yā bilādi ʿayšī ḥurra :Wa-slamī raġm al-aʿādi. :Kertosäe (ilman toistoa) ==Suomennos== :Kertosäe: :Isänmaani, isänmaani, isänmaani, :Sinulle kuuluvat rakkauteni ja sydämeni. :Isänmaani, isänmaani, isänmaani, :Sinulle kuuluvat rakkauteni ja sydämeni. :Egypti! Oi äiti kaikkien maiden, :Sinä olet toivoni ja intohimoni, :Ja koko ihmiskunnan ylle :Kuinka monta siunausta Niilisi suokaan :Egypti, sinä olet arvokkain jalokivi :Liekki otsalla ikuisuuden :Oi isänmaani, ole ainiaan vapaa :Turvassa kaikilta vihollisilta :Kertosäe (ilman toistoa) == Aiheesta muualla == *Kuuntele kansallislaulu Luokka:Kansallislaulut Luokka:Egyptin kansallissymbolit Luokka:Egyptin musiikki
Kryogeenikausi

Kryogeenikausi on neoproterotsooinen maailmankauden keskimmäinen jakso noin 720–635 miljoonaa vuotta sitten. Silloin oli prekambrin viimeinen jääkausijakso, Varanger- tai Marino-kausi 650–635 miljoonaa vuotta sitten. On väitetty, että kryogeenikautena koko maapallo olisi ollut kokonaan tai melkein kokonaan jään peitossa (lumipallomaa). Kryogeenikausi päättyy ediacaravaiheen alkuun. Kauden päättyminen määritetään hiilipiikistä, joka tarkoittaa hiili-13:n äkillistä vähenemistä. Tämä saattaa liittyä eloperäisen hiilen lisääntymiseen ja laajalle levinneen monisoluisen elämän alkuun. == Kryogeenin jako == *Varanger 650–630 miljoonaa vuotta sitten **Mortesnes 640– 630 miljoonaa vuotta sitten **Smalfjord 650–640 miljoonaa vuotta sitten *Sturt 720–660 miljoonaa vuotta sitten == Kryogeenin jäätiköitymisiä == *Kongon jokiallas: 950—750 miljoonaa vuotta sitten, ja 620—600 miljoonaa vuotta sitten *Australia: 800—780 miljoonaa vuotta sitten ja 690—680 miljoonaa vuotta sitten *Kiina: 800—760 miljoonaa vuotta sitten, 740—700 miljoonaa vuotta sitten ja 600 miljoonaa vuotta sitten *Läntinen Pohjois-Amerikka: 850—800 miljoonaa vuotta sitten *Sahara: 730—650 miljoonaa vuotta sitten *Norja: 650 miljoonaa vuotta sitten *Huippuvuoret: 593—573 miljoonaa vuotta sitten == Katso myös == *Jääkausijaksot == Lähteet == Luokka:Proterotsooinen aioni
Kaarle Suuren palkinto

Kaarle Suuren palkinto (saks. Internationaler Karlspreis der Stadt Aachen vuodesta 1988 Internationaler Karlspreis zu Aachen) on saksalaisen Aachenin kaupungin myöntämä arvostettu eurooppalainen palkinto. Se on jaettu vuodesta 1950 alkaen vuosittain henkilölle, joka on vaikuttanut myönteisesti Euroopan idean ja rauhan edistämiseen. Palkinto myönnetään Kaarle Suuren muistoksi, joka hallitsi Aachenista käsin ja on sinne myös haudattu. Palkinto myönnetään helatorstaisin Aachenin kaupungintalolla. ==Luettelo palkituista== Vuosi saaja maa tai järjestö 1950 Richard Coudenhove-Kalergi 1951 Hendrik Brugmans 1952 Alcide De Gasperi 1953 Jean Monnet 1954 Konrad Adenauer 1956 Winston Churchill 1957 Paul-Henri Spaak 1958 Robert Schuman 1959 George C. Marshall 1960 Joseph Bech 1961 Walter Hallstein 1963 Edward Heath 1964 Antonio Segni 1966 Jens Otto Krag 1967 Joseph Luns 1969 Euroopan komissio Euroopan unioni 1970 François Seydoux de Clausonne 1972 Roy Jenkins 1973 Salvador de Madariaga 1976 Leo Tindemans 1977 Walter Scheel 1978 Konstantinos Karamanlis 1979 Emilio Colombo 1981 Simone Veil 1982 kuningas Juan Carlos I 1984 Karl Carstens 1986 Luxemburgin kansa 1987 Henry Kissinger 1988 François Mitterrand 1988 Helmut Kohl 1989 Veli Roger (Taizé-yhteisö) 1990 Gyula Horn 1991 Václav Havel 1992 Jacques Delors 1993 Felipe González 1994 Gro Harlem Brundtland 1995 Franz Vranitzky 1996 kuningatar Beatrix 1997 Roman Herzog 1998 Bronisław Geremek 1999 Tony Blair 2000 Bill Clinton 2001 György Konrád 2002 Euro-valuutta Euroopan keskuspankki 2003 Valéry Giscard d'Estaing 2004 Pat Cox 2004 paavi Johannes Paavali II (erikoispalkinto) / 2005 Carlo Azeglio Ciampi 2006 Jean- Claude Juncker 2007 Javier Solana 2008 Angela Merkel 2009 Andrea Riccardi 2010 Donald Tusk 2011 Jean-Claude Trichet 2012 Wolfgang Schäuble 2013 Dalia Grybauskaitė 2014 Herman Van Rompuy 2015 Martin Schulz 2016 Franciscus 2017 Timothy Garton Ash 2018 Emmanuel Macron 2019 António Guterres 2020 Klaus Johannis 2022 Svjatlana Tsih’anouskaja, Maryja Kalesnikava, Veronika Tsapkala 2023 Volodymyr Zelenskyi ja Ukrainan kansa ==Lähteet== == Aiheesta muualla == * http://www.karlspreis.de/ Luokka:Aachen Luokka:Eurooppalainen kulttuuri Luokka:Rauhanpalkinnot
Ferenc Bene

Ferenc Bene (17. joulukuuta 1944 Balatonújlak, Unkari – 27. helmikuuta 2006 Budapest, Unkari) oli unkarilainen jalkapalloilija. Unkarin maajoukkueessa Bene debytoi vuonna 1962 ja voitti joukkueessa olympiakultaa vuonna 1964 Tokion kisoissa. Hän oli olympiaturnauksen paras maalintekijä 12 maalillaan. Samana vuonna Bene oli myös mukana voittamassa EM-pronssia. Vuoden 1966 MM- kilpailuissa Unkari selviytyi puolivälieriin ja Bene teki maalin jokaisessa pelaamassaan ottelussa. Kaikkiaan hän edusti Unkaria 76 A-maaottelussa ja teki niissä 36 maalia. Pelaajauransa jälkeen Bene toimi valmentajana Unkarissa ja Norjassa. Hänen poikansa Ferenc Bene jr. pelasi Suomessa FC Jazzin joukkueessa vuonna 2000. == Lähteet == == Aiheesta muualla == * Tilastoja Luokka:Unkarilaiset jalkapalloilijat Luokka:Unkarilaiset olympiavoittajat Luokka:Unkarilaiset jalkapallovalmentajat Luokka:Vuonna 1944 syntyneet Luokka:Vuonna 2006 kuolleet
Marko Babić

Marko Babić (s. 28. tammikuuta 1981 Osijek, Jugoslavia) on kroatialainen jalkapalloilija. Pelipaikaltaan hän on puolustaja. Babić pelasi kolme kautta kotimaassaan NK Osijekissa ennen siirtymistään Saksan Bundesliigan Bayer Leverkuseniin vuonna 2000. Kroatian maajoukkueessa Babić debytoi toukokuussa 2002 Unkaria vastaan. Hän kuului joukkueeseen myös 2004 EM-kilpailuissa, joissa ei pelannut otteluakaan, ja 2006 MM-kilpailuissa. Kaudeksi 2007–2008 Babić siirtyi Real Betisiin. Vuoden 2009 tammikuussa, hän siirtyi Herthaan. Babić on 186 senttimetriä pitkä. Hän edusti Kroatian maajoukkuetta 49 ottelussa tehden niissä 3 maalia. ==Lähteet== == Aiheesta muualla == * Leverkusen who's who Luokka:Kroatialaiset jalkapalloilijat Luokka:Vuonna 1981 syntyneet Luokka:Elävät henkilöt
HNK Hajduk Split

Hajduk on jalkapalloseura Splitin kaupungista Kroatiasta. Se pelaa kaudella 2021-2022 maan korkeimmalla sarjatasolla. ==Historia== Seuran perustivat opiskelijat Fabijan Kaliterna, Lucijan Stella, Ivan Šakić ja Vjekoslav Ivanišević Prahassa sijaitsevassa U Fleků -pubissa Spartan ja Slavian välisen paikalliskamppailun jälkeen. He pitivät jalkapallosta niin kovasti, että halusivat viedä pelin myös kotimaahansa Dalmatiaan, joka myös tuolloin oli osa Itävalta-Unkaria. Virallisesti seura perustettiin 13. helmikuuta vuonna 1911. Seuran nimi hajduk tarkoittaa Balkanilla turkkilaismiehittäjää vastaan taistellutta sankarihahmoa. ==Saavutuksia== * Kroatian-mestaruus: 1940–1941, 1946, 1991–1992, 1993–1994, 1994–1995, 2000–2001, 2003–2004, 2004–2005 * Jugoslavian-mestaruus: 1927, 1929, 1950, 1952, 1954–1955, 1970–1971, 1973–1974, 1974–1975, 1978–1979 * Kroatian cupin voitto: 1992–1993, 1994–1995, 1999–2000, 2002–2003, 2009–2010, 2012–2013, 2021–2022, 2022–2023 Kroatian Super cupin voitto (5): 1992, 1993, 1994, 2004, 2005 * Jugoslavian cupin voitto: 1966–1967, 1971–1972, 1972–1973, 1974, 1975–1976, 1976–1977, 1983–1984, 1986–1987, 1990–1991 Kansainvälisissä seurajoukkuekilpailussa seuran paras saavutus on Euroopan cupin puolivälieräpaikka, mihin se on yltänyt kolmesti. ==Entisiä pelaajia== * Andrija Anković * Aljoša Asanović * Vladimir Beara * Ljubo Benčić * Alen Bokšić * Slaven Bilić * Ivan Buljan * Vilson Džoni * Tonči Gabrić * Ivan Gudelj * Dragan Holcer * Robert Jarni * Jurica Jerković * Ivan Katalinić * Ardian Kozniku * Vladimir Kragić * Slavko Luštica * Frane Matošić * Jozo Matošić * Dražen Mužinić * Petar Nadoveza * Branko Oblak * Luka Peruzović * Ivan Pudar * Milan Rapaić * Zoran Simović * Blaž Slišković * Jiři Sobotka * Ivica Šurjak * Bernard Vukas * Zoran Vulić * Zlatko Vujović * Slaviša Žungul ==Lähteet== ==Aiheesta muualla== * Virallinen sivu Luokka:Kroatialaiset jalkapalloseurat Luokka:Splitin urheilu Luokka:Vuonna 1911 perustetut urheiluseurat
Włodzimierz Lubański

Włodzimierz Leonard Lubański (s. 28. helmikuuta 1947 Sośnica, Puola) on puolalainen entinen jalkapalloilija, pelipaikaltaan hyökkääjä. Lubański teki maajoukkuedebyyttinsä 16-vuotiaana vuonna 1963. Urallaan hän pelasi, mikäli olympiajoukkueen otteluita ei lasketa, Puolan maajoukkueessa 65 ottelua. Maajoukkueurallaan hän teki 44 maalia, mikä oli pitkään Puolan ennätys kunnes Robert Lewandowski ohitti sen. 1972 Münchenin olympialaisissa hän johdatti Puolan joukkueen olympiakultaan. 1974 MM-kisat hän joutui jättämään loukkaantumisen takia väliin. Seurajoukkueurallaan Lubański pelasi vuosina 1958–1962 GKS Gliwicessä, 1963–1975 Górnik Zabrzessa, missä voitti Puolan mestaruuden neljästi ja cup-mestaruuden kolmesti, 1975–1982 belgialaisessa KSC Lokerenissa, Ranskassa 1982–1984 US Valenciennessa ja Stade Quinmperissa sekä 1985 belgialaisessa RC Mechelenissä. == Lähteet == == Aiheesta muualla == * Włodzimierz Lubański (90minut.pl) Luokka:Puolalaiset jalkapalloilijat Luokka:Puolalaiset olympiavoittajat Luokka:Vuonna 1947 syntyneet Luokka:Elävät henkilöt
KP Legia Varsova

KP Legia Varsova (Klub Piłkarski Legia Warszawa) on jalkapalloseura Puolan pääkaupungista Varsovasta. Se pelaa maan korkeimmalla sarjatasolla Ekstraklasassa. Legia perustettiin alun perin vuonna 1916 puolalaisten legioonien seuraksi ja ensimmäisen maailmansodan jälkeen siitä tuli Puolan armeijan seura. == Saavutuksia == *Puolan mestaruus: (15) 1955, 1956, 1969, 1970, 1994, 1995, 2002, 2006, 2013, 2014, 2016, 2017, 2018, 2020, 2021. *Puolan cup: (19) 1955, 1956, 1964, 1966, 1973, 1980, 1981, 1989, 1990, 1994, 1995, 1997, 2008, 2011, 2012, 2013, 2015, 2016, 2018. *Puolan supercup: (4) 1989, 1994, 1997, 2008. *Puolan liigacup: (1) 2002. == Edustusjoukkueen kokoonpano == :Päivitetty 18. heinäkuuta 2019. {| style="width: 260px;" Maalivahdit 1 Radosław Majecki 19 Wojciech Muzyk 33 Radosław Cierzniak Puolustajat 4 Mateusz Wieteska 5 Igor Lewczuk 16 Luís Rocha 34 Iñaki Astiz 37 Ivan Obradović 41 Paweł Stolarski 44 William Rémy 55 Artur Jędrzejczyk (K) == Entisiä pelaajia == * Sjarhei Ameljantšuk (2001–2002) * Henryk Apostel (1962–1968, 1970) * Lucjan Brychczy (1954–1972) * Artur Boruc (1999–2005) * Lesław Ćmikiewicz (1970–1979) * Kazimierz Deyna (1966–1978) * Ondrej Duda (2014–2016) * Łukasz Fabiański (2005–2007) * Jacek Gmoch (1960–1968) * Kazimierz Górski (1945–1953) * Roger Guerreiro (2006–2009) * Kasper Hämäläinen (2016–2019) * Paweł Janas (1977–1982, 1986–1988) * Henryk Kasperczak (1966–1968) * Stefan Majewski (1978–1984) * Ján Mucha (2006–2010) * Antoni Piechniczek (1961–1965) * Marek Saganowski (2002–2005, 2012-2016) * Franciszek Smuda (1975–1977) * Władysław Stachurski (1964–1973) * Michał Żewłakow (2011–2013) == Lähteet == == Aiheesta muualla == * Virallinen sivu * Legia Varsova (90minut.pl) Luokka:Puolalaiset jalkapalloseurat Luokka:Varsovan urheilu
Filip III

Filip III tarkoittaa seuraavia hallitsijoita: * Filip III (1245–1285), Ranskan kuningas * Filip III (1328–1342), Navarran kuningas * Filip III (1364–1373), Taranton ruhtinas * Filip III (1419–1467), Burgundin herttua * Filip III (1578–1621), Espanjan kuningas, joka hallitsi myös Portugalia nimellä Filip II * Filip III (1605–1665), Portugalin kuningas, joka hallitsi myös Espanjaa nimellä Filip IV. ==Katso myös== Filip III:een liittyy myös seuraava: * Filippos III (n. 352–317 eaa.), Makedonian kuningas. de:Liste der Herrscher namens Philipp#Philipp III. eo:Filipo (regantoj)#Filipo la 3-a
Jonathan Kerrigan

Jonathan Kerrigan (s. 14. lokakuuta 1972 Lincolnshire, Yhdistynyt kuningaskunta) on englantilainen näyttelijä. Kerrigan on tunnettu Sydämen asialla -sarjan Rob Walkerina sekä Sairaalaelämää-sarjan Sam Collobyna. Hän esiintyi myös yhdysvaltalaisen NCIS Rikostutkijat -sarjan 7. tuotantokaudella vierailevana tähtenä. Kerrigan esiintyi Merseybeat-poliisisarjassa ja sävelsi sarjan tunnusmusiikin. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1972 syntyneet Luokka:Elävät henkilöt
Kazia Pelka

Kazia Pelka (s. 1962 Dewsbury, West Yorkshire) on englantilainen näyttelijä, joka esitti Sydämen asialla -sarjassa Maggie Boltonia vuosina 1995–2001. Hän on näytellyt myös Family Affairs -sarjassa vuosina 2003–2005. Kazia Pelkan isä Tad on puolalainen ja äiti Alma irlantilainen. Hänen isoveljensä on näyttelijä Valentine Pelka. Pelka on ollut naimisissa Brian Jordanin kanssa vuodesta 1998. Pariskunnalla on vuonna 2000 syntynyt tytär.http://www.imdb.com/name/nm0670891/bio == Lähteet == ==Aiheesta muualla== * Luokka:Brittiläiset näyttelijät Luokka:Vuonna 1962 syntyneet Luokka:Elävät henkilöt
Mary Millar

Mary Millar (oik. Irene Mary Wetton; 26. heinäkuuta 1936 Doncaster, West Riding of Yorkshire – 10. marraskuuta 1998 Lontoo) oli englantilainen näyttelijä. Hänen tunnetuin roolinsa oli Rose televisiosarjassa Pokka pitää. ==Nuoruus ja ura== Millar syntyi Doncasterissa vuonna 1936. Hänen vanhempansa Horace ja Irene Wetton olivat laulajia. Eläinrakas Millar aikoi alun perin ryhtyä talliapulaiseksi, mutta seurasi kuitenkin vanhempiensa jalanjälkiä viihdealalle. 16-vuotiaana Millar teki teatteriensiesiintymisensä pantomiiminäytelmässä Babes in the Woods Empire Theatressa Sheffieldissä, ja vuotta myöhemmin hän esiintyi ensimmäistä kertaa televisiossa sarjassa Those Were the Days. Taiteilijanimi Millar on muunnos hänen äitinsä tyttönimestä Mellorista. Vuonna 1960 Millar valittiin sijaistamaan Julie Andrewsia Camelot -musikaaliin Majestic Theateriin New Yorkiin. Hän teki West End -ensiesiintymisensä näytelmässä Lock Up Your Daughters kaksi vuotta myöhemmin. Millar esiintyi neljän vuoden ajan Madame Giryn roolissa Andrew Lloyd Webberin musikaalissa Oopperan kummitus Her Majesty's Theatressa. Vuonna 1991 Millar korvasi Shirley Stelfoxin Rosen roolissa komediasarjassa Pokka pitää. Rose oli Patricia Routledgen esittämän Hyacinthin sisko, jolla oli melkein joka jaksossa uusi mies. Millar esiintyi sarjassa sen päättymiseen asti. Rosen roolin jälkeen hän esiintyi rouva Pannun roolissa Disneyn Kaunotar ja hirviö -elokuvaan perustavassa näytelmässä vuonna 1997. Hän kuitenkin joutui jäämään pois näytelmästä seuraavan vuoden helmikuussa sairauden vuoksi. ==Yksityiselämä== Millar oli naimisissa miehensä Rafaelin kanssa 36 vuotta kuolemaansa asti. Heillä oli yksi tytär, Lucy. Millar oli aktiivinen kristitty. Millar kuoli munasarjasyöpään 62-vuotiaana Lontoossa 10. marraskuuta 1998. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1936 syntyneet Luokka:Vuonna 1998 kuolleet
Georges André

Georges ”Géo” Yvan André (13. elokuuta 1889 Pariisi – 4. toukokuuta 1943 lähellä Tunista) oli ranskalainen monipuolinen yleisurheilija, olympiamitalisti ja sotilas. == Urheilusaavutuksia == Géo André osallistui Lontoon kisoissa 1908 korkeushyppyyn. Ennen kisoja hänen ennätyksensä oli ollut 179 cm, mutta kilpailussa hypättyään peräti 188 cm hän voitti yllätyshopeaa. Seuraavissa kisoissa 1912 hän osallistui useisiin lajeihin: kymmenotteluun, viisiotteluun, korkeushyppyyn, vauhdittomaan pituushyppyyn ja 110 metrin aitoihin. Vuoden 1920 olympialaisissa André oli neljäs 400 metrin aidoissa ja viikkoa myöhemmin voitti pronssia 4x400 metrin viestissä. Hän osallistui myös 400 metrille. Seuraavat kisat 1924 pidettiin hänen kotikaupungissaan Pariisissa. André vannoi kisojen avajaisissa urheilijoiden olympiavalan. Radalla hän oli jälleen neljäs 400 metrin aidoissa. André oli urheilijana monipuolinen. Hän kilpaili myös muun muassa rugbyssa ja tenniksessä. == Sotilaana == André palveli sotilaana ensimmäisessä maailmansodassa. Hän loukkaantui taisteluissa pahasti ja joutui vangiksi. Päästyään pakenemaan kuudennella yrityksellään hän palasi rintamalle lentäjänä. Toisessa maailmansodassa hän oli jo liian vanha päästäkseen taistelulentäjäksi, mutta osallistui sotaan jalkaväkijoukoissa. Hän kuoli taistelussa 53-vuotiaana lähellä Tunista. == Lähteet == Luokka:Ranskalaiset 400 metrin aitajuoksijat Luokka:Ranskalaiset keskimatkojen juoksijat Luokka:Ranskalaiset korkeushyppääjät Luokka:Ranskalaiset olympiamitalistit Luokka:Ranskalaiset ensimmäisen maailmansodan sotilaat Luokka:Toisen maailmansodan henkilöt Luokka:Vuonna 1889 syntyneet Luokka:Vuonna 1943 kuolleet
Save

Save tai Sabi on joki Afrikassa. Se alkaa Zimbabwesta Hararen eteläpuolelta ja virtaa kaakkoon Mosambikin läpi Intian valtamereen. Save jakaa Mosambikia hallinnollisesti, poliittisesti, etnisesti ja ekologisesti. Joki on rajana pohjoisten Manican ja Sofalan sekä eteläisten Gazan ja Inhambanen provinssien välillä. Etnisesti joki on rajana pohjoisten shona- ja eteläisten shangaan- kielien puhujien välillä. Ekologisesti Saven suualue on rajana merellisten trooppisten ja subtrooppisten ekosysteemien välillä, mantereisissa ekosysteemeissä ei ole suurta eroa joen pohjois- ja eteläpuolen rannikkotasangolla. == Lähteet == Luokka:Mosambikin joet Luokka:Zimbabwen joet Luokka:Mosambikin kanaaliin laskevat vesistöt
D’yer Mak’er

D’yer Mak’er on rockyhtye Led Zeppelinin kappale. Se julkaistiin vuonna 1973 sekä singlenä että yhtyeen albumilla Houses of the Holy. Kappale on suosittu varsinkin Yhdysvalloissa ja siellä sitä soitetaan nykypäivänäkin aktiivisesti maan radiokanavilla. Kappaleessa on paljon reggae-vaikutteita. Laulaja Robert Plant sai idean kappaleeseen käydessään Jamaikalla lomamatkalla. ==Kappaleen rakenne== Kappale alkaa John Bonhamin lyhyellä rummutuksella, johon lievästi reggae-tyyppinen kitaransoitto tulee mukaan. Koko kappaleen ajan rummut ja kitara ovat selkeä osa rytmiä. Luokka:Led Zeppelinin kappaleet Luokka:Vuoden 1973 kappaleet
Teldec

Teldec on taidemusiikin julkaisemiseen erikoistunut levy-yhtiö, joka kuuluu nykyisin Warner Music Group -konserniin. Levymerkin taiteilijoista tunnetuimpia ovat Daniel Barenboim ja Nikolaus Harnoncourt. Teldec syntyi vuonna 1950, kun Telefunken ja Decca Records yhdistivät Saksassa äänilevytoimintonsa yhtiöksi Telefunken-Decca Schallplatten GmbH. ==Lähteet== Luokka:Taidemusiikin levymerkit
Birgitta Ulfsson

Birgitta Margaretha Ulfsson (1. heinäkuuta 1928 Helsinki – 8. lokakuuta 2017 Helsinki) oli suomenruotsalainen näyttelijä. Hän näytteli sekä suomeksi että ruotsiksi Svenska Teaternissa, Lilla Teaternissa, Helsingin kaupunginteatterissa, Televisioteatterissa, Tampereen Työväen Teatterissa, Tukholman Kuninkaallisessa draamateatterissa, Göteborgin Folkteaternissa sekä yli 20 elokuvassa tai televisiosarjassa. Ulfsson meni naimisiin näyttelijä Lasse Pöystin kanssa vuonna 1952. Avioliitto päättyi eroon vuonna 1984. Avioparin kahdesta pojasta Tom Pöysti on myös näyttelijä ja Erik ”Miki” Pöysti ohjaaja.Ketkä kaikki suomalaisnäyttelijät ovat keskenään sukua? Katso uskomaton lista! Ilta-Sanomat. Näyttelijän myöhempi kumppani oli Iwar Wiklander. Birgitta Ulfssonille myönnettiin Pro Finlandia -mitali vuonna 1973 ja Taiteen Suomi-palkinto vuonna 2015.Suomen Leijonan Pro Finlandia -mitalin saajat 1945–2016. == Lähteet == ==Kirjallisuutta== * == Aiheesta muualla == * * * Ylen Elävä arkisto: Birgitta Ulfsson – Muumimamman rohkeudella. * Birgitta Ulfssonin muistokirjoitus Helsingin Sanomissa. Luokka:Suomalaiset näyttelijät Luokka:Pro Finlandia -palkitut Luokka:Vuonna 1928 syntyneet Luokka:Vuonna 2017 kuolleet
Propanoli

Propanoli (C3H7OH) on yksiarvoinen, lyhytketjuinen alkoholi. Propanolista on kaksi isomeeristä muotoa: 1-propanoli, joka on primäärinen alkoholi ja 2-propanoli, joka on sekundäärinen alkoholi. == 1-propanoli == 1-propanolia käytetään liuottimena lääketeollisuudessa. Sitä muodostuu luonnollisesti käymisprosesseissa. == 2-propanoli == 2-propanoli eli isopropanoli sekundäärinen alkoholi. Sitä käytetään 60–70-prosenttisina vesiliuoksina desinfiointiin, teollisuudessa liuottimena ja kylmissä olosuhteissa jäätymisenestoaineena. Isopropanoli muodostaa veden kanssa 87,4-prosenttisen atseotrooppisen seoksen. == Aiheesta muualla == * *PubChem: Propanol *ChemBlink: 1-Propanol Luokka:Alkoholit pl:Alkohol propylowy
Edward Grey

Edward Grey, arvonimeltään 1st Viscount Grey of Fallodon Bt (25. huhtikuuta 1862 – 7. syyskuuta 1933), oli Ison-Britannian ulkoministeri ja tunnettu ornitologi. Hän ilmeisesti keksi ajatuksen Kansainliitosta, jonka perustamista Yhdysvaltain presidentti Woodrow Wilson ryhtyi sittemmin innokkaasti ajamaan. Grey toimi Ison-Britannian ulkoministerinä 1905–1916, mikä on Ison-Britannian kaikkien aikojen pisin yhtäjaksoinen ulkoministerin virkakausi. Hän luotti vahvasti siihen, että erimielisyydet ja kriisit voidaan ratkaista diplomaattisin keinoin. Parlamentin ylähuoneessa hänen arvonimensä oli Viscount Grey of Fallodon, titteli minkä käyttö päättyi hänen kuolemaansa. Hän toimi myös Ison-Britannian Yhdysvaltain suurlähettiläänä 1919–1920. Ylähuoneessa Grey jatkoi aktiivisesti poliittista toimintaansa ylähuoneen liberaalien johtajana 1923–1924 huolimatta heikkenevästä näöstään. Ennen ensimmäistä maailmansotaa Saksan keisari Vilhelm II esitti varsin hyökkäävänsävyisiä lausuntoja. Esimerkiksi vuonna 1908 keisari totesi, ettei Saksan kansa suhtaudu Isoon-Britanniaan kovinkaan suopeasti. Grey totesi tällöin, että "on todella vaikeaa turvata Euroopan rauhaa pitempään kuin viideksi vuodeksi." Tämä lause osoittautui profeetalliseksi. Hän on ehkä parhaiten tunnettu eräälle ystävälleen sanomastaan huomautuksesta, juuri ennen ensimmäisen maailmansodan syttymistä katsellessaan valojen sytyttämistä toimistonsa ulkopuolisella kadulla: "Valot tulevat sammumaan kaikkialla Euroopassa; emme tule näkemään niiden syttymistä enää meidän elinaikanamme." ==Lähteet== == Aiheesta muualla == Luokka:Yhdistyneen kuningaskunnan ulkoministerit Luokka:Yhdistyneen kuningaskunnan ylähuoneen jäsenet Luokka:Brittiläiset ornitologit Luokka:Vuonna 1862 syntyneet Luokka:Vuonna 1933 kuolleet Luokka:Oxfordin yliopiston kanslerit
Eric Ejiofor

Eric Ejiofor (s. 21. heinäkuuta 1979 Asaba, Nigeria) on nigerialainen jalkapalloilija, joka pelasi seuratasolla muun muassa Israelissa ja Kyproksella. Ejioforin pelipaikka oli puolustaja. Hän on 181 cm pitkä. == Seurajoukkueura == Ejiofor aloitti uransa Katsina Unitedin joukkueessa. Sen jälkeen hän edusti myös kahta muuta kotimaansa seuraa, Shooting Stars Sports Clubia ja Enyimbaa, kunnes vuonna 2002 siirtyi ensimmäiseen maansa ulkopuoliseen joukkueeseen, israelilaiseen Maccabi Haifaan. Tätä ennen Ejioforin kaksi edellistä siirtoa ulkomaille olivat kariutuneet, hän ei muun muassa saanut työlupaa Englantiin pelatakseen Portsmouth FC:ssä. Viimeksi hän edusti kyproslaista ENP:tä. == Maajoukkueura == Ejiofor kuului usean vuoden ajan Nigerian maajoukkueen runkopelaajiin. Maajoukkueessa hän debytoi 2. syyskuuta 2000 Namibiaa vastaan pelatussa ottelussa. Ejiofor edusti Nigeriaa Afrikan-mestaruusturnauksessa 2002 ja MM-kisoissa 2002, missä hän ei kuitenkaan päässyt pelaamaan. Hän on pelannut 12 maaottelua. == Seurat == *1997 Katsina United *1998 Shooting Stars S.C. *1999 Shooting Stars *2000 Shooting Stars (2. sarjataso) *2000 Katsina United *2001 Enyimba *2002 Enyimba *2002-03 Maccabi Haifa (19 ottelua/1 maali) *2003-04 Maccabi Haifa (17/0) *2004-05 MS Ashdod (32/1) *2005-09 ENP == Saavutukset == * 2 Nigerian mestaruus (1998, 2001) * 1 Israelin mestaruus (2002) == Lähteet == == Aiheesta muualla == *Ejiofor BBC:n MM2002-sivuilla *Ejiofor Nigerianplayers.comissa *Ejiofor Fussballdatenin tietokannassa *Ejiofor Calciatori-tietokannassa *Ejiofor CyberEaglesin sivuilla Luokka:Nigerialaiset jalkapalloilijat Luokka:Vuonna 1979 syntyneet Luokka:Elävät henkilöt
Picander

Picander eli Christian Friedrich Henrici (Stolpen 14. tammikuuta 1700 – 10. toukokuuta 1764 Leipzig) oli saksalainen runoilija, joka kirjoitti lukuisia librettoja Johann Sebastian Bachin kantaatteihin. Picander aloitti runoilijana vuonna 1721 kirjoittamalla eroottisia runoelmia ja draamoja. Vuonna 1725 hän kirjoitti ensimmäiset kantaattilibretot Bachille, joista tuli teokset ”Entfliehet, verschwindet” BWV 249a ja ”Zerreißet, zersprenget” BWV 205. Kuitenkin jo vuonna 1723 sävelletty kantaatti ”Bringet dem Herrn Ehre” BWV 148 perustui Picanderin runoon ”Weg”, joka oli julkaistu vuosina 1724–1725 runokokoelmassa ”Sammlung erbau licher Gedancken”. Picander toimi koko Bachin Leipzigin kauden ajan tämän merkittävänä yhteistyökumppanina ja viimeinen Picanderin tekstiin kirjoitettu kantaatti, ”Talonpoikaiskantaatti” BWV 212 valmistui vuonna 1742. ==Lähteet== Luokka:Saksalaiset runoilijat Luokka:Saksalaiset libretistit Luokka:Vuonna 1700 syntyneet Luokka:Vuonna 1764 kuolleet
Hakusanamainonta

Hakusanamainonta, myös hakukonemainonta, on Internet-hakukoneiden kuten Googlen, Yahoo!:n ja Bingin tarjoama teksti- ja kuvamainontapalvelu. Siinä käyttäjälle esitettävä mainos valitaan käyttäjän hakusanan ja sijainnin sekä mainostajan päivittäisen ja kuukausittaisen budjetin perusteella. Budjetin käyttöä säätelee mainostajan asettama hintatarjousstrategia, jotka ovat Googlen mainospalvelujen osalta maksimoi klikkaukset, maksimoi konversiot, maksimoi konversion arvo, osuus impressioista tai manuaaliset hintatarjoukset. Hakusanamainoksia voidaan myös kohdentaa eri kohderyhmille, jolloin mainos näkyy tietyn ikäisille käyttäjille. Googlen mukaan tämä on olennainen osa onnistunutta mainoskampanjaa). Mainokset voivat esiintyä priorisoituina linkkeinä tai erillisinä "bannereina" sivun laidassa ja niitä kutsutaan nimellä hakusanamainos tai maksu per klikkaus -mainos (engl. PPC eli Pay-Per- Click). Googlen hakupalvelua käytettäessä hakusanamainokset ilmestyvät tavallisesti hakutuloslistan ylä- ja alapuolelle. Mainoksen etuliitteenä mainitaan "Mainos". Hakusanamainoksia on enintään neljä kappaletta hakutulosten yläreunassa ja neljä kappaletta hakutulosten jälkeen alareunassa. Googlen hakusanamainospalvelu Google Ads eroaa muista palveluista (Bing, Yahoo! Overture) siten, että hakusanamainos voi olla hyvin yleinen eikä suoraan hakusanaan liittyvä. Yahoo!:n Overturessa hakusanamainonta on hyvin tarkkaa tuotekohtaista mainontaa, ja MSN:n (beta-versiona Ranskassa, Singaporessa ja Yhdysvalloissa) mainonnasta n. 60 % tarjoaa Overture ja loput MSN:n oma beta-vaiheessa oleva hakusanamainontapalvelu. Hakusanamainonta mahdollistaa verrattain kustannustehokkaan tavan mainostaa Internetissä. Sen avulla saadaan aikaan tiedonhakijalle relevantteja mainoksia, sillä jokainen mainosta klikkaava käyttäjä on ainakin silmäillyt kyseistä mainosta, koska on hakenut mainokseen viittaavalla hakutermillä. Näin ollen käyttäjästä, jolle mainos näytetään, tulee prospekti. Hakusanamainonta toimii huutokauppa- periaatteella, jolloin mainostajat kilpailevat toisiaan vastaan. Hakusanamainonnan huutokaupassa mainoksen näkyvyyteen vaikuttaa paitsi mainoksen klikkihinta (engl. CPC eli Cost-Per-Click), myös muut mainostajan laatuun liittyvät tekijät, kuten mainostekstin merkityksellisyys käytettyä hakusanaa vastaan. Useat mainos- ja markkinointitoimistot sekä Internet- markkinointiin erikoistuneet konsulttiyritykset tarjoavat palveluna hakusanamainontaa. == Katso myös == * Hakukoneoptimointi ==Lähteet== Luokka:Hakukoneet Luokka:Mainonta
Georg Christian Lehms

Georg Christian Lehms (Liegnitz, nykyinen Legnica 1684 – 15. toukokuuta 1717) oli saksalainen runoilija, joka toimi runoilijana ja kirjastonhoitajana Darmstadtin hovissa. Hänen tehtäviinsä kuului kantaattien librettojen kirjoittaminen, jotka sävelsivät hovin Kapellmeister ja vara-Kapellmeister, Christoph Graupner ja Gottfried Grünewald. Johann Sebastian Bach omisti Lehmsin kirkkovuoden kantaattitekstien kokoelman, joka painettiin vuonna 1717 ja hän sävelsi sen pohjalta useita kertoja. Lehmsin teksteihin on sävelletty muun muassa kantaatit "Mein Herze schwimmt im Blut" BWV 199 ja "Widerstehe doch der Sünde" BWV 54. Luokka:Saksalaiset runoilijat Luokka:Saksalaiset libretistit Luokka:Vuonna 1684 syntyneet Luokka:Vuonna 1717 kuolleet
Mühlhausen

Mühlhausen on kaupunki Thüringenin osavaltiossa Saksassa. Se on Unstrut- Hainichin alueen pääkaupunki ja sijaitsee Unstrutjoen varrella. Vuonna 2014 kaupungissa oli 33 210 asukasta. Varhaisimmat kirjalliset tiedot kaupungista ovat vuodelta 967. Johann Sebastian Bach toimi kaupungin Divi Blasi -kirkon urkurina vuosilta 1708–1709. Vuonna 1944 Buchenwaldin keskitysleiri perusti kaupunkiin naisille tarkoitetun alileirin, joka vapautettiin maaliskuussa 1945. Kaupunki kuului Saksan demokraattiseen tasavaltaan vuosina 1949–1989 ja tuolloin kaupunki kantoi nimeä Thomas-Müntzer-Stadt Mühlhausen, jolla viitattiin 1500-luvun radikaaliteologiin Thomas Müntzeriin. == Ystävyyskaupungit == Mühlhausenilla on neljä ystävyyskaupunkia: * Eschwege * Kronstadt * Münster * Tourcoing ==Lähteet== Luokka:Saksan kaupungit Luokka:Thüringenin kunnat
Alberto Braglia

Alberto Braglia (23. maaliskuuta 1883 Campogallano, Italia – 5. helmikuuta 1954) oli italialainen voimistelija ja kolminkertainen olympiavoittaja. Hän voitti olympiakultaa Lontoossa 1908 moniottelussa ja Tukholmassa 1912 sekä moniottelussa että joukkuekilpailussa. Braglia valmensi Italian joukkuemestaruuteen vuoden 1932 olympialaisissa. == Nuoruus == Alberto Braglia syntyi vuonna 1883 Campogallanossa. Hän kiinnostui voimistelusta jo lapsena ja harjoitteli itsenäisesti perheensä ladossa. == Urheilu-ura == Braglia liittyi vuonna 1900 modenalaiseen voimistelu- ja miekkailuseuraan. Hän keskittyi voimisteluharjoittelussaan rekille, renkaisiin, hevoseen ja nojapuihin. Braglia voitti jo vuonna 1903 kansallisia kilpailuja Carpissa ja Teramossa ja kansainvälisiä kilpailuja 1904 Firenzessa ja Monsissa. Vuonna 1906 Braglia osallistui Ateenan välikisoihin. Hän sijoittui hopealle sekä viisi- että kuusiottelussa. Lontoon olympialaisissa 1908 Braglia voitti olympiakultaa voimistelun yleiskilpailussa. Lontoon olympialaisten jälkeen Braglialla ei ollut vakituisia töitä, ja hän alkoi esiintyä julkisesti. Hänet tunnettiin lempinimellä ”Ihmistorpedo”. Julkisten esiintymisiensä takia Italian voimisteluliitto julisti Braglian ammattilaiseksi. Yhdessä esiintymisessä hän mursi olkapäänsä ja muutaman kylkiluun. Tämän jälkeen hänen nelivuotias lapsensa kuoli, mikä aiheutti Braglialle hermoromahduksen. Braglia sai ennen vuoden 1912 olympialaisia takaisin amatööristatuksensa ja samalla osallistumisoikeutensa olympiakisoihin. Hän oli siihen mennessä toipunut fyyisesti ja henkisesti olympiadin ajan tapahtumista. Braglia osallistui Tukholmassa joukkue- ja yleiskilpailuun, ja hän sai molemmissa kultamitalin. == Sirkustaiteilija ja valmentaja == Urheilu-uran jälkeen Bragliasta tuli suosittu sirkustaiteilija. Hän kiersi sekä Euroopassa että Amerikassa. Braglia toimi Italian voimistelujoukkueen valmentajana vuoden 1932 olympialaisissa, joissa Italia otti yllättäen joukkuekultaa. Hän oli mukana myös Italian joukkueen mukana vuoden 1948 olympialaisissa. Braglia sairastui arterioskleroosiin ja kuoli vuonna 1954. == Tunnustukset == Modenan jalkapallostadion on nimetty Alberto Braglian mukaan. == Lähteet == == Aiheesta muualla == Luokka:Italialaiset olympiavoittajat Luokka:Italialaiset voimistelijat Luokka:Vuonna 1883 syntyneet Luokka:Vuonna 1954 kuolleet